Concepción Leyes de Chaves

Concepción Leyes de Chaves

 Imitã ha ikuñataĩ aja

Heñói Ka'asapa, departamento Paraguái péicha voi hérava táva guasúpe, 26 jasyrundy 1891-me.

Ha’e mbo’ehára, maestra normal oñembokatupyrypyre mba’eporã apópe, mombe’uhára, dramaturga, ensayista ha momaranduhára, imitã guive ohai kuatiahaipyre Paraguay peguápe, upéicha avei tetã ambue Paraguái jere reheguápe. 

 Hapykuere 

Conferencia me’ẽhára ndekatupyrýva, 1936 guive 1975 peve ome’ẽ 30 ári rupi conferencia opaichagua mba’e rehe. Ipahaitépe ome’ẽva’ekue  Academia Paraguaya de la Historia-pe, ha oñe’ẽ “Kuña América Rekoasápe” rehe ha oñemongele’e heta chupe opoko pypuku rehe mba’e oñe’ẽvare ha omopyenda hetáre kuatiápe. 

Héra hyakuã guasu ñane retãpy tuichakue javeve peteĩ Amandaje ombosako’íva Ministerio de Educación y Culto-pe, ojejapyhy ramo iñarandukakuéra ojeporu hagua mbo’ehaokuéra tetãpýre iñasãivape. Péicha, “Amanecer”, “Caminito”, “Nave”, “Alegría”, “Patria mía” h a “Cumbre”, aranduka mbo’esyry peteĩha guive poteĩha peve mbo’ehaópe guarã, oñepyrũ oykeko mbo’ehára ha mitãnguérape oipykúi hagua tekomb’e teete rape rehe. 

 Jopói ohupytýva ha moõmoõpa omba’apo 

Hekove pukukue jave ohupyte heta jepói ha jehechakua; upéichante avei heta cargo yvatépe oguahẽ.
Ary  Tembiapo ojekuavéva1941Primer premio mombe’upyrusu ñeha’ãme Ateneo Paraguayo, Paraguayguápe1944Oñembojopói chupe mombe’upyrusu jehaípe Brasil-pe.1976Oñembojopói chupe mombe’upyrusu jehaípe Argentina-pe1953 guive 1957 peveOjeporavo chupe hetakuépe Presidenta de la Comisión Interamericana de Mujeres ramo, orekóva hembiapo renda Washington D.C. pe. 1954Ojeporave chupe Delegada Alterna ha Ministra Plenipotenciaria OEA renondépe guarã Washington-pe. 1955Ojeporavo chupe Comisión de Conferencias de la Academia Paraguaya de la Lengua Española Myakãhára ramo.
Oñeme’ẽ chupe Orden Nacional al Mérito de la Haití Retãme.
|---------
|1955
|Oñeme’ẽ chupe llave de oro táva Puerto Príncipe (Haití), Santo Domingo (República Dominicana) ha San Juan Puerto Rico-pe.
Ohupyty Presidenta de la Comisión Interamericana de Mujeres ramo, jehechakuaa derechos jurídicos de la mujer  Amérika-pe.
Oike irundy kuña herakuã guasuvéva Amérika tuichakue javeve. 
|---------
|1958
|Ohupyty Medalla de Honor,  Instituto Femenino Caracas pegua ome’ẽva.
|---------
|1959 guive 1969 peve
|Oñeme’ẽ chupe jehechakuaa Oficial de la Orden Artes y Letras,  Oficial de la Orden Nacional del Mérito  ramo Francia-pe ha Medalla del Mérito Nacional Rondon Brasil-pe, 1958Paraguaýpe oiko Seminario Museología rehegua sãmbyhyháraramo UNESCO ha Comisión de Museos y Monumentos Nacionales Paraguái-gua sãmbyhyháraramo. 1965Alianza Francesa Paraguaýpe sãmbyhyhára.1976Anuario de la Academia Paraguaya de la Historia Sãmbyhyhára. 1980Asesora Emérita de la Comisión Interamericana de Mujeres. 

Hembiapokue oñemysãiva kuatiahaipyre Estados Unidos de Norteamérica-pe, “Ride with the Sun” ha “United Nation Women’s guide”  ha  oĩ antología hispanoamericana “América habla” (Buenos Aires, 1976)-pe, avei “Historia de la Literatura Iberoamericana” oñemysãiva’ekue Madrid-pe 1982-me.

Hógafui oikómi tapicha arandu Paraguaigua jetopaháramo, ha’e horýgui ha ojapyhykuaáre mbohupáep, iñakãporã, hetia’e ha oporomoba’ére. 

 Ityarõ rire 

Omenda Manuel W. Chaves ndive –mbo’ehára, maranduhára ha parlamentario-poteĩ imembyva’ekue.

Omano Paraguaýpe 1985-pe.

 Hembiapokue 

Hembiapokue apytépe jajuhu “Tava’i” (1942), mombe’upyrysu oñe’ẽva tavarandu rehe; “Río Lunado - Mitos y leyendas del Paraguay” (1951), “Madame Lynch” (1957), Mariscal López -tapicha katupyry omanova’ekue 1870-pe-  rekove irũngue rekoasakue mombe’upyrusu; “Hechizos de Guarania” ha “Romance de la Niña Francia”, mokõivéva ojapóva ojejeroky haguáicha. 

 Moõguipa oñehohẽ marandu
 Centro Cultural de la República El Cabildo
Diccionario Biográfico "FORJADORES DEL PARAGUAY", Primera Edición Enero de 2000. Distribuidora Quevedo de Ediciones. Buenos Aires, Argentina.

Ñemohenda:Tekove Paraguaigua